- जबलपुर शहर की दो सीटों पर कांग्रेस ने अभी अपने पत्ते नहीं खोले हैं, उत्तर पश्चिम व आरक्षित सीट पूर्व क्षेत्र के दावेदारों में असमंजस की स्थिति है कि आखिरकार पार्टी किसे टिकट देती है. शहर की राजनीति में चल रही चर्चाओं की माने तो दोनों ही सीटों पर कमलनाथ अड़े हुए हैं, किंतु बात इस बात पर अटकी है कि दो में से एक ही सीट पर उनके समर्थक को टिकट दी जाये. अब देखने वाली बात यह है कि दोनों ही सीट पर जो प्रबल दावेदार हैं, उन्हें कमलनाथ से ही आस है कि वे ही उनकी नैया पार लगा सकते हैं. चर्चा तो यह भी है कि मामला एक ही सीट पर सेटल हो सकता है, यानी कमलनाथ दो में से एक ही सीट पर अपना दांव खेल सकते हैं.